יש'ך סוודר? בסדר.. - יובל אראל - הבלוג של יובל אראל
ראשי/דיווח מהשטח/יש'ך סוודר? בסדר..
יש'ך סוודר? בסדר..
יובל אראל Send an email 08/01/2013, 14:06
פסטיבל בסוודר השלישי יוצא לדרך – הפסטיבל, שיכלול הופעות התנדבותיות של מיטב האמנים, נועד לאיסוף בגדים חמים ושמיכות לחסרי בית ולעורר את המודעות לסבלם, לכם זה לא עולה (תרומת סוודר משומש ואתם בפנים).
פסטיבל בסוודר – פרוייקט מוסיקלי קהילתי. תצלום יח"צ
"פסטיבל בסוודר" הנו אירוע התרמה מוזיקלי שמטרתו איסוף בגדים חמים למען חסרי בית, מדובר במסורת (פעם שלישית סוודר…) שתתקיים ביום שישי הקרוב בין השעות 12:00 ל-17:00 במועדון לבונטין 7.
כל המשתתפים באירוע עושים זאת בהתנדבות מלאה, כשעלות הכניסה לקהל היא מעיל, סוודר, שמיכה או נעליים. הפסטיבל הינו יוזמה פרטית שנועדה לערב את קהילת תושבי העיר ת"א בנעשה מתחת לחלון ביתם ולגרום להם להושיט יד לאלו שמזלם לא שפר עליהם.
מטרת הפסטיבל, מעבר לעזרה החומרית, היא להעניק לחסרי הבית, ה"שקופים" בדרך כלל, נראות ונוכחות. בשנת 2011 מתו כ-45 דרי רחוב בישראל, חלקם מהיפותרמיה – כך שכל עזרה בביגוד חם ושמיכות עשויה להציל חיים.
האירוע מתקיים בשיתוף עם העמותות "כדורגל לחסרי בית", שהינו פרויקט חדש שמפגיש אחת לשבוע חסרי-בית במגרש במטרה לספק להם, מעבר למסגרת התומכת, גם הרגשה בסיסית של בני-אדם הנפגשים לשחק. גם עמותת "ישראל מחר: חברה לתועלת הציבור" אותה הקימה דפני ליף מטה שכם לטובת העניין.
הופעות בהתנדבות מלאה של המוסיקאים – איה כורם, דני גלבוע, זאב טנא, סגול 59, יהודה קיסר, אהובה עוזרי, מידנייט פיקוקוס, חמי רודנר, יא יא, הבילויים, מרסדס בנד, מלכה באיה, בני בשן, איתמר רוטשילד, שרון מולדבי, נועה מיי.
בין לבין יתקלטו, גם בהתנדבות מלאה – אייל גולדמן, אייל לניאדו, שימי קוברסקי, צח זמרוני
אהובה עוזרי איה כורם איתמר רוטשילד בני בשן דני גלבוע הבילויים הומלסים זאב טנא חמי רודנר חסרי בית יא יא יהודה קיסר לבונטין7 מידנייט פיקוקוס מלכה באיה מרסדס בנד נועה מיי סגול 59 סוודר פסטיבל שרון מולדבי תרומה
פני הדברים...
19/06/2020, 12:50
החיים מתרחשים לאסתר רדא